
REFERAT
privind extinderea Programului „Tinerii decid” şi aprobarea componenţei Comisiei de Jurizare 

Programul „Tinerii decid” are ca scop creșterea gradului de implicare a tinerilor din învățământul preuniversitar timișorean în vederea soluționării unor probleme de interes comunitar, la nivelul cartierelor municipiului.
În anul 2010, Primăria Timişoara demara Programul „Tinerii decid”, printr-o iniţiativă venită din partea municipalităţii ca urmare a prezenţei la Conferinţa Internaţională EPSA a Institutului European de Administraţie Publică de la Maastricht, din noiembrie 2009. Alături de Primăria Municipiului Timişoara, în mod special s-au implicat Fundaţia Vest pentru Jurnalism Regional şi Euroregional, Consiliul Consultativ de Cartier Fabric, Liceul „William Shakespeare” Timişoara şi Consiliul Regional din Piemont (Italia). 
Buna funcţionare a structurilor democraţiei participative presupune consultarea permanentă a cetăţenilor din cartierele oraşului în legătură cu proiectele şi deciziile autorităţilor privind tematici de interes local.
Întrucât s-a constatat faptul că media de vârstă a cetăţenilor implicaţi la nivel civic depăşeşte 35 ani -  vârsta-limită stipulată prin Legea nr. 350/2006  (a tinerilor) - administraţia locală a Timişoarei consideră utilă stimularea implicării tinerilor în luarea unor decizii ce vor produce efecte la nivelul întregii comunităţi locale.
În acest sens, Programul îşi propune să încurajeze iniţiativa civică a tinerilor, participarea lor la deciziile de interes local, implicarea directă a noii generatii în viaţa democratică a comunităţii.
În contextul recentei aprobări de către Consiliul Local al Municipiului Timişoara a Strategiei de tineret a municipiului Timişoara pentru perioada 2014-2020, în cadrul şedinţei CLMT din data de 27.11.2014, în conformitate cu Dispoziţia nr. 1252 din data: 21.11.2014, se impune acordarea unei atenţii speciale formării şi informării tinerilor, astfel încât aceştia să acţioneze ca cetăţeni conştienţi şi responsabili în comunitate.

Programul „Tinerii decid” face parte dintre activitățile care vizează dezvoltarea abilităților de participare civică ale tinerilor din Timișoara.
Prin intermediul proiectului, tinerii dobândesc deprinderi care le vor permite implicarea în procesul decizional, mai precis aspectele legate de comunitatea în cadrul căreia studiază, ori își derulează activitățile zilnice.
Din punct de vedere financiar, transpunerea în practică a Programului„Tinerii decid” se află pe agenda de activităţi a Casei de Cultură a Municipiului Timişoara.
Obiectivul principal este reprezentat de elaborarea de către fiecare grup de elevi a unui proiect-cadrul de soluționare a unei probleme de interes comunitar, identificată la nivelul cartierului. Proiectul va fi prezentat public, va intra într-o competiție directă cu celelalte proiecte, putând fi ulterior implementat.

Având în vedere succesul proiectului-pilot, se doreşte ca Programul „Tinerii decid” să fie extins la nivelul mai multor unităţi de învăţământ din municipiului Timişoara de pe întreag teritoriul municipiului.

În vederea evaluării lucrărilor depuse de tineri, în cadrul Programului „Tinerii decid”, ediţia 2014, propunem constituirea Comisiei de evaluare a lucrărilor depuse în cadrul anterior menționatului Proiect,

P R O P U N E M :
Emiterea unei hotărâri de Consiliu Local prin care să se aprobe extinderea Programului „Tinerii decid” pe întreag teritoriul municipiului Timişoara şi aprobarea componenţei Comisiei de evaluare a lucrărilor depuse în cadrul Programului „Tinerii decid”, după cum urmează:

1. Preşedinte: Dan DIACONU	Primăria Municipiului Timişoara, Viceprimar
2. Membru: Ioan COJOCARI	Primăria Municipiului Timişoara, Secretar
3. Membru: Mihai COSTA	Primăria Municipiului Timişoara, Director 
		Direcţia Instituţii Şcolare, Medicale, 
		Sportive şi Culturale
4. Membru: Pavel DEHELEAN	Consiliul Municipal Timişoara, Director 
		Casa de Cultură a Municipiului Timişoara
5. Membru: Marian ODANGIU	Fundaţia Vest pentru Jurnalism 
		Regional şi Euroregional, Preşedinte
6. Membru: Mihai VILCEA	Fundaţia Judeţeană pentru Tineret Timiş, 
		Vicepreşedinte
7. Membru: Vlad-Dan CHERECHEŞ	Organizaţia Studenţilor din Universitatea de
		Vest din Timişoara, Preşedinte
8. Membru: Vlad ICLEANU	Asociaţia Regională de Dezbateri, Oratorie şi
		Retorică, Preşedinte Executiv
	
	Secretar: Ovidiu SIMONETTI	Primăria Municipiului Timişoara, Consilier 
		Direcţia Comunicare

